CELEX: 52021DP0036
Language: el
Date: 2021-02-09 00:00:00
Title: Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό (ΕΕ) της Επιτροπής της 21ης Δεκεμβρίου 2020 για την τροποποίηση των τεχνικών προτύπων που προβλέπονται στον κατ’ εξουσιοδότηση κανονισμό (EΕ) 2016/2251 όσον αφορά τον χρόνο έναρξης εφαρμογής ορισμένων διαδικασιών διαχείρισης κινδύνου για τους σκοπούς της ανταλλαγής ασφαλειών (C(2020)9147 — 2020/2942(DEA))

17.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 465/178
            
         
      P9_TA(2021)0036
      Απόφαση περί μη διατύπωσης αντίρρησης σε κατ’ εξουσιοδότηση πράξη: τροποποίηση των τεχνικών προτύπων όσον αφορά τον χρόνο έναρξης εφαρμογής ορισμένων διαδικασιών διαχείρισης κινδύνου για τους σκοπούς της ανταλλαγής ασφαλειών
      Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό (ΕΕ) της Επιτροπής της 21ης Δεκεμβρίου 2020 για την τροποποίηση των τεχνικών προτύπων που προβλέπονται στον κατ’ εξουσιοδότηση κανονισμό (EΕ) 2016/2251 όσον αφορά τον χρόνο έναρξης εφαρμογής ορισμένων διαδικασιών διαχείρισης κινδύνου για τους σκοπούς της ανταλλαγής ασφαλειών (C(2020)9147 — 2020/2942(DEA))
      (2021/C 465/23)
      
         Το Ευρωπαϊκό Κοινοβούλιο,
      
      
                  —
               
               
                  έχοντας υπόψη τον κατ’ εξουσιοδότηση κανονισμό της Επιτροπής (C(2020)9147),
               
            
                  —
               
               
                  έχοντας υπόψη την με ημερομηνία 21 Δεκεμβρίου 2020 επιστολή της Επιτροπής, διά της οποίας του ζητείται να δηλώσει ότι δεν θα διατυπώσει αντίρρηση στον κατ’ εξουσιοδότηση κανονισμό,
               
            
                  —
               
               
                  έχοντας υπόψη την με ημερομηνία 26 Ιανουαρίου 2021 επιστολή της Επιτροπής Οικονομικής και Νομισματικής Πολιτικής προς τον Πρόεδρο της Διάσκεψης των Προέδρων των Επιτροπών,
               
            
                  —
               
               
                  έχοντας υπόψη το άρθρο 290 της Συνθήκης για τη λειτουργία της Ευρωπαϊκής Ένωσης,
               
            
                  —
               
               
                  έχοντας υπόψη τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών (1) (EMIR), και ιδίως το άρθρο 11 παράγραφος 15,
               
            
                  —
               
               
                  έχοντας υπόψη το άρθρο 111 παράγραφος 6 του Κανονισμού του,
               
            
                  —
               
               
                  έχοντας υπόψη τη σύσταση απόφασης της Επιτροπής Οικονομικής και Νομισματικής Πολιτικής,
               
            
                  —
               
               
                  έχοντας υπόψη ότι δεν διατυπώθηκαν αντιρρήσεις εντός της προθεσμίας που ορίζεται στο άρθρο 111 παράγραφος 6 τρίτη και τέταρτη περίπτωση του Κανονισμού του, η οποία έληξε στις 9 Φεβρουαρίου 2021,
               
            
                  A.
               
               
                  λαμβάνοντας υπόψη ότι το άρθρο 11 παράγραφος 3 του κανονισμού για τις υποδομές των ευρωπαϊκών αγορών («EMIR») επέβαλε στους χρηματοοικονομικούς αντισυμβαλλομένους που συνάπτουν συμβάσεις εξωχρηματιστηριακών παραγώγων που δεν εκκαθαρίζονται από κεντρικό αντισυμβαλλόμενο καθώς και στους μη χρηματοοικονομικούς αντισυμβαλλομένους που αναφέρονται στο άρθρο 10 παράγραφος 2 του κανονισμού EMIR την υποχρέωση να διαθέτουν διαδικασίες διαχείρισης κινδύνου που απαιτούν την έγκαιρη, ακριβή και κατάλληλα διαχωρισμένη ανταλλαγή ασφαλειών («απαιτήσεις περιθωρίου ασφαλείας»)· λαμβάνοντας υπόψη ότι o κατ’ εξουσιοδότηση κανονισμός της Επιτροπής (ΕΕ) 2016/2251 (2), εξειδικεύει περαιτέρω αυτές τις διαδικασίες και προβλέπει μετάθεση της ημερομηνίας εφαρμογής των διμερών απαιτήσεων περιθωρίου ασφαλείας για μη κεντρικά εκκαθαριζόμενες συμβάσεις εξωχρηματιστηριακών παραγώγων που συνάπτονται μεταξύ ορισμένων αντισυμβαλλομένων, ώστε να διασφαλίζεται ότι οι εν λόγω συμβάσεις δεν υπόκεινται προσωρινά στις απαιτήσεις αυτές·
               
            
                  B.
               
               
                  λαμβάνοντας υπόψη ότι η εφαρμογή των εν λόγω διμερών απαιτήσεων περιθωρίου ασφαλείας για μη κεντρικώς εκκαθαριζόμενα εξωχρηματιστηριακά παράγωγα στο πλαίσιο ενδοομιλικών συμβάσεων θα πρέπει, επομένως, να αναβληθεί περαιτέρω, ώστε να αποφευχθεί ο ανεπιθύμητος επιζήμιος οικονομικός αντίκτυπος που θα είχε η λήξη του καθεστώτος της απαλλαγής αυτής στις επιχειρήσεις που είναι εγκατεστημένες στην Ένωση· λαμβάνοντας υπόψη ότι οι τροποποιήσεις που περιέχονται στον κατ’ εξουσιοδότηση κανονισμό προβλέπουν μια τέτοια σημαντική ελάφρυνση για τους αντισυμβαλλομένους που είναι εγκατεστημένοι στην Ένωση· λαμβάνοντας υπόψη ότι οι τροποποιήσεις του κατ’ εξουσιοδότηση κανονισμού (ΕΕ) 2016/2251 αποτελούν περιορισμένες προσαρμογές του υφιστάμενου κανονιστικού πλαισίου·
               
            
                  Γ.
               
               
                  λαμβάνοντας υπόψη ότι ο κατ’ εξουσιοδότηση κανονισμός θα πρέπει να τεθεί επειγόντως σε ισχύ προκειμένου να διασφαλιστεί η ετοιμότητα της Ένωσης και να ενισχυθούν τα συμφέροντα των αντισυμβαλλομένων που είναι εγκατεστημένοι στην Ένωση, δεδομένου ότι το δίκαιο της Ένωσης δεν εφαρμόζεται πλέον στο Ηνωμένο Βασίλειο μετά τη λήξη της μεταβατικής περιόδου στις 31 Δεκεμβρίου 2020·
               
            
               
                  1.
               
               
                  δηλώνει ότι δεν διατυπώνει αντίρρηση σχετικά με τον κατ’ εξουσιοδότηση κανονισμό·
               
            
               
                  2.
               
               
                  αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.
               
            
         (1)  ΕΕ L 201 της 27.7.2012, σ. 1.
      
         (2)  Κατ’ εξουσιοδότηση κανονισμός (ΕΕ) 2016/2251 της Επιτροπής, της 4ης Οκτωβρίου 2016, που συμπληρώνει τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου για τα εξωχρηματιστηριακά παράγωγα, τους κεντρικούς αντισυμβαλλόμενους και τα αρχεία καταγραφής συναλλαγών όσον αφορά τα ρυθμιστικά τεχνικά πρότυπα για τις τεχνικές μείωσης του κινδύνου για συμβάσεις εξωχρηματιστηριακών παραγώγων που δεν εκκαθαρίζονται από κεντρικό αντισυμβαλλόμενο (ΕΕ L 340 της 15.12.2016, σ. 9).